Lech Wałęsa

Lech Wałęsa ( ahoskatua; Popowo, Gmina Tłuchowo, ), Poloniako buruzagi sindikala eta gerora presidentea izan zen.

 Biografia 
Gdanskeko Lenin ontzioletako elektrikaria zen baina lantegitik kaleratu zuten, 1976. urteko grebetan parte hartu ianagatik. 1980. urtean, sindikatu askeak osatzeko lanetan jardun zuen eta urte horretako abuztuko grebetan greba batzordeko buru izendatu zuen. 1981ean, Solidarność —aurreko urtean sortua zen— sindikatuko lehendakari hautatu zuten. 1981eko abenduan, gerra legea ezarri zenean, atxilo hartu zuten. 1983ko urtarrilean askatu zuten eta urte horretan bertan Bakearen Nobel saria eman zioten. 1986an epai bidean jarri zuten urte horretan egin ziren hauteskundeak salatu izanagatik, baina 1988ko abuztuko greba orokorraren ondoren, gobernuak 1989. urtean hauteskundeak deitzea lortu zuen. Hauteskunde horietan, Solidarność izan zen irabazle. Wałęsak Tadeusz Mazowieckiren lehendakaritzapeko gobernu berriaren erabaki batzuen aurka egin zuen; ondoko urtean, bi buruzagiok elkarren lehian jardun zuten Poloniako lehendakaritza lortzearren. Azkenik, bigarren bozketan, Wałęsa irten zen garaile. Wałęsaren eta Mazowieckiren arteko aurkakotasuna eta Wałęsaren pragmatismoa zirela eta, tirabirak sortu ziren Solidarnośćen barruan eta sindikatuaren eta gobernuaren artean. Bestalde, 1987an Itxaropenerako bidea autobiografia argitaratu zuen Wałęsak.

 Erreferentziak 

 Kanpo estekak 
  Blog ofiziala
 Solidarnośćen webgunea

Kategoria:Giza eskubideen aldeko ekintzaileak
Kategoria:Bakearen Nobel Saridunak
Kategoria:Poloniako presidenteak
Kategoria:Indarkeria-eza
Kategoria:Poloniako katolikoak
Kategoria:Ohorezko Legioko gurutze handiak
Kategoria:Poloniako sindikalistak
Kategoria:Gerra Hotzako biografiak
Kategoria:Kujavia-Pomeraniako voivoderriko jendea
Kategoria:Poloniako antikomunistak